34. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 4 της 29 Δεκ. 1994 – 10 Ιαν. 1995   (ΦΕΚ Α΄ 1).  (Διορθ. Σφαλμ. στο ΦΕΚ Α΄ 7/5 Ιαν. 1995)  Εισαγωγή στις Σχολές Αξιωματικών και Αστυφυλάκων με το σύστημα των γενικών εξετάσεων.  Έχοντας υπόψη: 1.Τις διατάξεις του άρθρ. 11 παρ. 1, εδάφ. στ΄ και η΄ και του άρθρ. 53 του Νόμ. 1481/1984 «Οργανισμός Υπουργείου Δημόσιας Τάξης» (Α΄ 152), όπως το άρθρ. 11 αντικαταστάθηκε με το άρθρ. 1 παρ. 1 του Νόμ. 1590/1986 (Α΄ 49). 2.Τις διατάξεις του άρθρ. 1 παρ. 4 και 5 του Νόμ. 2226/1994 «Εισαγωγή, εκπαίδευση και μετεκπαίδευση στις Σχολές της Αστυνομικής Ακαδημίας και στο Τμήμα Ανθυποπυραγών και Πυροσβεστικής Ακαδημίας και άλλες διατάξεις» (Α΄ 122). 3.Τις διατάξεις του Π.Δ. 82/1993 «Περιορισμός συναρμοδιότητας κατά την έκδοση κανονιστικών διαταγμάτων και αποφάσεων σε θέματα αρμοδιότητας των Υπουργείων Προεδρίας της Κυβέρνησης και Δημόσιας Τάξης» (Α΄ 36). 4.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (Α΄ 137), το οποίο προστέθηκε με το άρθρ. 27 του Νόμ. 2081/1992 (Α΄ 154). 5.Το γεγονός ότι από τις διατάξεις του παρόντος διατάγματος δεν προκαλείται δαπάνη σε βάρος του Κρατικού Προϋπολογισμού. 6.Την υπ’ αριθ. 644/1994 γνωμοδότηση του Συμβουλίου της Επικρατείας, ύστερα από πρόταση του Υπουργού Δημόσιας Τάξης, αποφασίζουμε: ΚΕΦΑΛΑΙΟ Α΄ ΔΙΑΔΙΚΑΣΙΑ ΔΙΑΓΩΝΙΣΜΟΥ Προκήρυξη διαγωνισμού Άρθρ.1.-1.Ο διαγωνισμός για την εισαγωγή σπουδαστών στις Σχολές Αξιωματικών και Αστυφυλάκων της Αστυνομικής Ακαδημίας γίνεται μετά από προκήρυξη του Αρχηγού της Ελληνικής Αστυνομίας και η επιλογή των υποψηφίων γίνεται σύμφωνα με τις διατάξεις του Νόμ. 2226/1994 και του παρόντος διατάγματος. 2.Στην προκήρυξη ορίζονται: α. Ο αριθμός εκείνων που θα εισαχθούν σε κάθε σχολή, συνολικά και κατά κατηγορίες. β. Τα απαιτούμενα προσόντα. γ. Τα απαιτούμενα δικαιολογητικά, ο χρόνος και ο τρόπος υποβολής τους. δ. Η διαδικασία, ο χρόνος και ο τρόπος των προκαταρκτικών εξετάσεων. ε. Κάθε άλλη αναγκαία λεπτομέρεια. 3.Η προκήρυξη αποστέλλεται στις Υπηρεσίες της Ελληνικής Αστυνομίας, στις Διευθύνσεις Δευτεροβάθμιας Εκπαίδευσης, στα Επιτελεία των Κλάδων των Ε.Δ., στα μέσα μαζικής ενημέρωσης, στον ημερήσιο τύπο, στους Δήμους και στις Κοινότητες, στα κατά τόπους Γραφεία του Οργανισμού Απασχόλησης Εργατικού Δυναμικού (Ο.Α.Ε.Δ.), στις Πρεσβείες και τα Προξενεία της Ελλάδας στο Εξωτερικό, για την όσο το δυνατόν ευρύτερη ενημέρωση των ενδιαφερομένων. ΚΕΦΑΛΑΙΟ Β΄ ΙΔΙΩΤΕΣ ΥΠΟΨΗΦΙΟΙ ΑΞΙΩΜΑΤΙΚΟΙ ΚΑΙ ΑΣΤΥΦΥΛΑΚΕΣ  (Μετά τη σελ. 24,8408) Σελ.  24,8409 Τεύχος 1335 Σελ. 19 Σχολές Σωμάτων Ασφαλείας 4.Α.η.34   760 Προσόντα ιδιωτών υποψηφίων αξιωματικών και αστυφυλάκων Άρθρ.2.-1.Οι ιδιώτες υποψήφιοι για τις Σχολές Αξιωματικών και Αστυφυλάκων της Αστυνομικής Ακαδημίας πρέπει να έχουν τα ακόλουθα προσόντα: α. Να μην υπερβαίνουν το 26ο έτος της ηλικίας τους κατά την 31η Δεκεμβρίου του έτους διενέργειας των εξετάσεων. β. Να είναι κάτοχοι τίτλου σπουδών που τους επιτρέπει τη συμμετοχή σε εξετάσεις για την εισαγωγή στα Ανώτατα Εκπαιδευτικά Ιδρύματα (Α.Ε.Ι.), της χώρας. γ. Να έχουν υγεία και άρτια σωματική διάπλαση, διαπιστούμενη από την αρμόδια υγειονομική επιτροπή κατάταξης, σύμφωνα με τις ισχύουσες κάθε φορά διατάξεις για τη σωματική ικανότητα υποψηφίων των Σχολών Στρατού Ξηράς. δ. Να έχουν σωματικά, ψυχικά και διανοητικά προσόντα, ανταποκρινόμενα στις απαιτήσεις του αστυνομικού έργου. ε. Να έχουν πίστη στο Σύνταγμα, αφοσίωση στην πατρίδα και να μην πρεσβεύουν θρησκευτικές δοξασίες, που εμποδίζουν την εκτέλεση των καθηκόντων τους. στ. Να έχουν ανάστημα τουλάχιστον 1,70μ. οι άνδρες και 1,65μ. οι γυναίκες, χωρίς υποδήματα και στηθική περίμετρο οι άνδρες τουλάχιστον 0,83μ. ζ. Να μην έχουν καταδικασθεί για τέλεση ή απόπειρα κακουργήματος ή των εγκλημάτων ανυποταξίας, λιποταξίας, προσβολών του πολιτεύματος, προδοσίας της χώρας, προσβολών κατά της πολιτειακής εξουσίας, κατά της ελεύθερης άσκησης των πολιτικών δικαιωμάτων, παραχάραξης, κιβδηλίας, πλαστογραφίας, ψευδορκίας, ψευδούς καταμήνυσης, ψευδούς ανώμοτης κατάθεσης, απιστίας περί την υπηρεσία, παράβασης καθήκοντος, ανθρωποκτονίας εκτός της προερχόμενης από αμέλεια, κατά της γενετήσιας ελευθερίας και οικονομικής εκμετάλλευσης της γενετήσιας ζωής, συκοφαντικής δυσφήμισης, κλοπής, υπεξαίρεσης, εκβίασης, απάτης, απιστίας, επαιτείας, αλητείας, δωροδοκίας, καταπίεσης, ναρκωτικών, ζωοκλοπής, ζωοκτονίας, λαθρεμπορίας ή οποιουδήποτε άλλου εγκλήματος από δόλο τελεσθέντος, για το οποίο επιβλήθηκε ποινή φυλάκισης τουλάχιστον τριών μηνών. Υποψήφιοι οι οποίοι έχουν παραπεμφθεί σε δίκη, μπορούν να συμμετάσχουν στις εξετάσεις, αλλά δεν κατατάσσονται στο Σώμα, αν μέχρι το χρόνο έκδοσης της διαταγής κατάταξης δεν έχει εκδοθεί αμετάκλητη αθωωτική απόφαση. Σελ.  24,8410 Τεύχος 1335 Σελ. 20 Ο όρος καταδίκη περιλαμβάνει και την καταδίκη σε ποινικό σωφρονισμό για τα παραπάνω εγκλήματα. η. Να μην έχουν στερηθεί οποτεδήποτε των πολιτικών δικαιωμάτων τους, έστω και αν έχει λήξει ο χρόνος που ορίσθηκε για τη στέρησή τους. θ. Να μην τελούν υπό απαγόρευση ή δικαστική αντίληψη. Δικαιολογητικά υποψηφίων Άρθρ.3.-1.Όσοι έχουν τα προσόντα του προηγούμενου άρθρου και επιθυμούν να καταταγούν ως δόκιμοι Αστυφύλακες ή δόκιμοι Υπαστυνόμοι, πρέπει αφενός να δηλώσουν τούτο στο Μηχανογραφικό Δελτίο του Υπουργείου Εθνικής Παιδείας και Θρησκευμάτων και αφετέρου να υποβάλουν στις υπηρεσίες της παρ. 1 του άρθρ. 4 του παρόντος, μέσα στις προθεσμίες που ορίζει η προκήρυξη, τα εξής δικαιολογητικά: α. Αίτηση συμμετοχής. β. Δύο φωτογραφίες τύπου διαβατηρίου. Στο πίσω μέρος κάθε φωτογραφίας αναγράφεται το ονοματεπώνυμο του υποψηφίου καθαρά. γ. Επικυρωμένο φωτοαντίγραφο του δελτίου ταυτότητάς τους. Σε περίπτωση που στοιχεία του δελτίου ταυτότητας έχουν μεταβληθεί, τα στοιχεία αυτά δηλώνονται με υπεύθυνη δήλωση του άρθρ. 8 του Νόμ. 1599/1966 (Α΄ 75). δ. Υπεύθυνη δήλωση του άρθρ. 8 του Νόμ. 1599/1986 ότι έχουν τα προσόντα που αναφέρονται στα εδάφια ζ΄, η΄ και θ΄ του προηγούμενου άρθρου του παρόντος και ότι έχουν δηλώσει προτίμηση των Σχολών της Αστυνομικής Ακαδημίας στο Μηχανογραφικό Δελτίο. Στην ίδια δήλωση αναφέρουν αν υπάγονται σε ειδική κατηγορία και ποία, καθώς αν επιθυμούν να κάνουν χρήση του σχετικού δικαιώματος. 4.Α.η.34 Σχολές Σωμάτων Ασφαλείας   761 ε. Οι έγγαμοι με αλλογενείς αλλοδαπούς υποβάλλουν υπεύθυνη δήλωση του άρθρ. 8 του Νομ. 1599/1986, στην οποία δηλώνουν την υπηκοότητα του συζύγου τους. στ. Οι υπαγόμενοι στις ειδικές κατηγορίες του άρθρ. 42 του Νόμ. 1481/1984, εφόσον δήλωσαν ότι επιθυμούν να κάνουν χρήση του σχετικού δικαιώματος, υποβάλλουν επιπλέον τα εξής δικαιολογητικά: (1)Οι πολύτεκνοι και τα τέκνα τους. Βεβαίωση του προέδρου του οικείου Συλλόγου Πολυτέκνων, ή όπου δεν υπάρχει, του οικείου Ταμείου Προνοίας και Προστασίας Πολυτέκνων, θεωρημένη από την Ανώτατη Συνομοσπονδία Πολυτέκνων Ελλάδας. (2)Τα τέκνα αναπήρων και θυμάτων πολέμου καθώς και αναπήρων ή θυμάτων εν ενεργεία ή εν συντάξει αστυνομικού προσωπικού ειρηνικής περιόδου: (α)Βεβαίωση του Γενικού Λογιστηρίου του Κράτους ότι η οικογένεια του υποψήφιου συνταξιοδοτείται για τον ανωτέρω λόγο ή υπεύθυνη δήλωση του άρθρ. 8 του Νόμ. 1599/1986, του συνταξιοδοτούμενου, στην οποία αναφέρεται ο αριθμός, η χρονολογία έκδοσης και το όργανο που εξέδωσε την πράξη συνταξιοδότησης, μαζί με απόκομμα της επιταγής καταβολής της σύνταξης κατά το τελευταίο, πριν την υποβολή της δήλωσης, μήνα. (β)Πιστοποιητικό του οικείου Δήμου ή Κοινότητας για την οικογενειακή τους κατάσταση ή σχετική υπεύθυνη δήλωση του άρθρ. 8 του Νόμ. 1599/1986. (3)Τα τέκνα αναγνωρισμένων, βάσει της εκάστοτε ισχύουσας νομοθεσίας, ως αγωνιστών Εθνικής Αντίστασης. (α)Πιστοποιητικό της Διεύθυνσης Εφέδρων Πολεμιστών Αναπήρων, Θυμάτων και Αγωνιστών (Δ.Ε.Π.Α.Θ.Α.) ή οικείας Νομαρχίας ότι ο πατέρας ή η μητέρα του υποψήφιου έχει αναγνωρισθεί ως αγωνιστής Εθνικής Αντίστασης. (β)Πιστοποιητικό του οικείου Δήμου ή Κοινότητας για την οικογενειακή τους κατάσταση ή σχετική υπεύθυνη δήλωση του άρθρ. 8 του Νόμ. 1599/1986. (4)Τα τέκνα ή οι εν χηρεία σύζυγοι αστυνομικών, που πέθαναν κατά την εκτέλεση διατεταγμένης υπηρεσίας ή εξαιτίας της υπηρεσίας: Βεβαίωση της αρμόδιας Διεύθυνσης του Υπουργείου Δημόσιας Τάξης, ή βεβαίωση της Διεύθυνσης Συντάξεων του Γενικού Λογιστηρίου του Κράτους. Στη δεύτερη περίπτωση απαιτείται και πιστοποιητικό του οικείου Δήμου ή Κοινότητας για την οικογενειακή του κατάσταση ή υπεύθυνη δήλωση του άρθρου 8 του Νόμ. 1599/1986. 2.Όσοι από τους υποψήφιους καλούνται προς κατάταξη υποβάλλουν στις Υπηρεσίες Κατάταξης και τα εξής δικαιολογητικά: α. Τίτλο σπουδών. β. Αντίγραφο Μητρώου Τύπου Α΄, που εκδίδεται τρεις μήνες το πολύ πριν από την ημερομηνία υποβολής. «γ. Πιστοποιητικό Εισαγγελίας ότι δεν έχουν παραπεμφθεί σε δίκη, που εκδίδεται τρεις μήνες το πολύ πριν από την ημερομηνία υποβολής. Το δικαιολογητικό αυτό μπορεί να αντικατασταθεί με υπεύθυνη δήλωση του υποψηφίου του άρθρ. 8 του Νόμ. 1599/1986». Το μέσα σε «» εδάφ. γ αντικαταστάθηκε ως άνω από το άρθρ. 1 του Π.Δ. 34/7-12 Φεβρ. 1996 (Α΄ 24). δ. Πιστοποιητικό Στρατολογικού Γραφείου Τύπου Α΄, για όσους από τους άνδρες έχουν εκπληρώσει τις στρατιωτικές τους υποχρεώσεις. Υποβολή και έλεγχος των δικαιολογητικών Άρθρ.4.-1.Οι ιδιώτες υποψήφιοι υποβάλλουν αυτοπροσώπως στα Αστυνομικά Τμήματα του τόπου κατοικίας ή διαμονής τους τα δικαιολογητικά του άρθρ. 3 παρ. 1 του παρόντος, μέσα στις προθεσμίες που ορίζει η προκήρυξη. 2.Το Αστυνομικό Τμήμα που δέχεται τα δικαιολογητικά: α. Ελέγχει αυτά για την εμπρόθεσμη υποβολή τους, καθώς και για την ακρίβεια, την πληρότητα και τη σύνταξή τους, σύμφωνα με τις διατάξεις του παρόντος και τις σχετικές διαταγές και οδηγίες. β. Μετράει το ανάστημα κάθε υποψηφίου και συντάσσει σχετική βεβαίωση που επισυνάπτει στα δικαιολογητικά. γ. Επιστρέφει, χωρίς άλλη διατύπωση, τα δικαιολογητικά στους υποψηφίους, που δεν έχουν το απαιτούμενο ανάστημα ή το όριο ηλικίας, πλην αυτών που συνέταξε η Υπηρεσία. Σε περίπτωση αμφισβητήσεως του υποψηφίου, το Αστυνομικό Τμήμα διαβιβάζει στις Υπηρεσίες του εδαφ. δ΄ του παρόντος άρθρου τα δικαιολογητικά, μαζί με τη βεβαίωση του συνέταξε για το ανάστημα του υποψηφίου. Οι Υπηρεσίες αποφαίνονται με πράξη τους οριστικώς επί της αμφισβητήσεως. δ. Υποβάλλει τα ανωτέρω δικαιολογητικά στην προϊσταμένη Αστυνομική Διεύθυνση ή Διεύθυνση Αστυνομίας. ε. (Καταργήθηκε από την παρ. 2 του άρθρ. 2 του Π.Δ. 34/7-12 Φεβρ. 1996, ΦΕΚ Α΄ 24). 3.Οι Υπηρεσίες του εδαφ. δ΄ της προηγούμενης παρ. ελέγχουν τα δικαιολογητικά, μεριμνούν για τη συμπλήρωση ή διόρθωση τυχόν ελλείψεων και σφαλμάτων και διαβιβάζουν αντίγραφο της αίτησης  (Μετά τη σελ. 24,8410) Σελ.  24,8411 Τεύχος 1335 Σελ. 21 Σχολές Σωμάτων Ασφαλείας 4.Α.η.34   762 συμμετοχής στη Διεύθυνση Αστυνομικού Προσωπικού του Υπουργείου Δημόσιας Τάξης μαζί με ονομαστική κατάσταση των υποψηφίων. Διαδικασία προκαταρκτικών εξετάσεων ΄Αρθρ.5.-1.Οι προκαταρκτικές εξετάσεις είναι ενιαίες και κοινές για τους υποψηφίους και των δύο σχολών της Αστυνομικής Ακαδημίας και περιλαμβάνουν υγειονομικές, αθλητικές και ψυχοτεχνικές δοκιμασίες (TESTS). Για το πρόγραμμα των εξετάσεων, τον τόπο και χρόνο παρουσιάσεως οι υποψήφιοι ενημερώνονται με δική τους ευθύνη από τις Αστυνομικές Διευθύνσεις ή Διευθύνσεις Αστυνομίας αμέσως μετά το πέρας των Γενικών Εξετάσεων, εκτός αν κληθούν ενωρίτερα μέσω των υπηρεσιών του άρθρ. 4 παρ. 1 του παρόντος. 2.Η υγειονομική εξέταση ενεργείται από την αρμόδια υγειονομική Επιτροπή Κατάταξης σύμφωνα με τις διατάξεις για την Υγειονομική Υπηρεσία της Ελληνικής Αστυνομίας. 3. «Οι υποψήφιοι παραλαμβάνουν από τις Αστυνομικές Διευθύνσεις ή Διευθύνσεις Αστυνομίας το δελτίο υγειονομικής εξέτασης επί του οποίου επικολλάται φωτογραφία και το παραπεμπτικό σημείωμα, μεταβαίνουν κατά το χρόνο που ορίζει η προκήρυξη σε Κρατικό ή Στρατιωτικό Νοσοκομείο και υποβάλλονται στις υγειονομικές εξετάσεις που αναφέρονται στο παραπεμπτικό σημείωμα, στην οικεία στήλη του οποίου ο αρμόδιος γιατρός γνωματεύει το αποτέλεσμα, θέτοντας την υπογραφή και τη σφραγίδα του. Από τη γραμματεία του Νοσοκομείου θεωρείται το γνήσιο της υπογραφής των γνωματευόντων γιατρών». Το μέσα σε «» πρώτο εδαφ. αντικαταστάθηκε ως άνω από την παρ. 1 του άρθρ. 2 του Π.Δ. 34/7-12 Φεβρ. 1996 (Α΄ 24). Οι εξετάσεις πραγματοποιούνται μέχρι το πέρας των Γενικών Εξετάσεων και οι υποψήφιοι, προσκομίζοντας το δελτίο υγειονομικής εξέτασης με τις γνωματεύσεις των γιατρών, παρουσιάζονται σύμφωνα με το πρόγραμμα ενώπιον της αρμόδιας Επιτροπής Κατάταξης, η οποία αποφαίνεται για την ικανότητα ή μη αυτών. Η Επιτροπή δύναται να παραγγείλει την επανεξέταση κάποιου υποψηφίου, εφόσον κρίνει τούτο σκόπιμο ή προκύπτουν αμφιβολίες. 4.Οι αθλητικές δοκιμασίες διενεργούνται σε Αστυνομικές Υπηρεσίες, οι οποίες ορίζονται με απόφαση του Αρχηγού της Ελληνικής Αστυνομίας, ανάλογα με τον αριθμό των υποψηφίων, στις έδρες των οποίων συγκροτούνται τριμελείς επιτροπές εξέτασης, που αποτελούνται από έναν Αστυνομικό  Σελ.  24,8412 Τεύχος 1335 Σελ. 22 Διευθυντή ή Αστυνομικό Υποδιευθυντή ή Αστυνόμο Α΄ ως Πρόεδρο και δύο Αστυνόμους Α΄ ή Αστυνόμους Β΄ ή Υπαστυνόμους Α΄  ως μέλη. Ως γραμματέας ορίζεται κατάλληλος βαθμοφόρος. Με διαταγή του Αρχηγού της Ελληνικής Αστυνομίας ορίζονται ονομαστικά τα τακτικά και αναπληρωματικά μέλη των επιτροπών, οι Γραμματείς αυτών, η ημερομηνία έναρξης και λήξης των εργασιών τους και κάθε άλλη αναγκαία λεπτομέρεια. «Οι παραπάνω Επιτροπές είναι αρμόδιες να προβαίνουν στην εκ νέου μέτρηση του αναστήματος κάθε υποψηφίου και να κρίνουν ως ΜΗ ΙΚΑΝΟΥΣ τους υποψηφίους που δεν έχουν το προβλεπόμενο ανάστημα»¨. Το μέσα σε «» εδαφ. προστέθηκε από το άρθρ. 1 Π.Δ. 240/23-29 Σεπτ. 1999 (ΦΕΚ Α΄ 200), Διορθ. Σφαλμ. στο ΦΕΚ Α΄ 223/26 Οκτ. 1999. 5.Για τον έλεγχο της αθλητικής επίδοσης οι υποψήφιοι υποβάλλονται στα εξής αγωνίσματα: α. Άλμα σε μήκος τουλάχιστον 3,5μ. οι άνδρες και 2,5μ. οι γυναίκες (τρεις προσπάθειες). β. Άλμα σε ύψος τουλάχιστον 1μ. οι άνδρες και 0,80μ. οι γυναίκες (τρεις προσπάθειες). γ. Δρόμος 1.000 μέτρων οι άνδρες και 800 μέτρων οι γυναίκες μέσα σε χρόνο 4΄ και 20΄΄  (μία προσπάθεια). 6.Οι ψυχοτεχνικές δοκιμασίες διενεργούνται σε Αστυνομικές Υπηρεσίες, οι οποίες ορίζονται με απόφαση του Αρχηγού της Ελληνικής Αστυνομίας, ανάλογα με τον αριθμό των υποψηφίων, στις έδρες των οποίων συγκροτούνται τριμελείς επιτροπές εξέτασης, που αποτελούνται από δύο αξιωματικούς με βαθμό Αστυνόμου Α΄ ή Αστυνόμου Β΄ ή Υπαστυνόμου Α΄, ως μέλη και ένα Ψυχολόγο ή Ψυχίατρο, ως πρόεδρο, που δύναται να προέρχεται είτε από την Ελληνική αστυνομία, είτε από Κρατικό Νοσοκομείο, είτε από τις Ένοπλες Δυνάμεις, είτε από ιδιώτες και ο οποίος προτείνεται από τη Διεύθυνση Υγειονομικού του Υπουργείου Δημόσιας Τάξης. Ως γραμματέας ορίζεται κατάλληλος βαθμοφόρος. 4.Α.η.34 Σχολές Σωμάτων Ασφαλείας   763 Με διαταγή του Αρχηγού της Ελληνικής Αστυνομίας ορίζονται ονομαστικά τα τακτικά και αναπληρωματικά μέλη των επιτροπών, οι γραμματείς αυτών, η ημερομηνία έναρξης και λήξης των εργασιών τους και κάθε άλλη αναγκαία λεπτομέρεια. 7.Για την εξακρίβωση των ψυχικών ικανοτήτων οι υποψήφιοι υποβάλλονται στη δοκιμασία των TESTS προσωπικότητας (Μ.Μ.Ρ.Ι.). Με την εξέταση αυτή ερευνάται κυρίως η κρίση, η προσαρμοστικότητα  στις μεταβαλλόμενες καταστάσεις και απαιτήσεις, η αυτοκυριαρχία, η συναισθηματική σταθερότητα, η δομή της προσωπικότητας, η σκέψη και η αντίληψη. «8.Οι υποψήφιοι που υποβλήθηκαν στη δοκιμασία των προκαταρκτικών εξετάσεων, της Στρατιωτικής Σχολής Ευελπίδων (Τμήμα Όπλων), Σχολής Ικάρων (Τμήματα Ιπταμένων και Μηχανικών), Σχολής Ναυτικών Δοκίμων, Σχολές Μονίμων Υπαξιωματικών Στρατού, Ναυτικού και Αεροπορίας (ΣΜΥ/ΣΞ-ΣΜΥΝ-ΣΤΥΑ), για τις οποίες επίσης έχουν δηλώσει προτίμηση και κρίθηκαν ικανοί εξαιρουμένων των ιδιαίτερων απαιτήσεων, δεν προσέρχονται στις προκαταρκτικές εξετάσεις των Αστυνομικών Σχολών και προσκομίζουν στη Δ/νση Προσωπικού του Υπουργείου Δημόσιας Τάξης, μέσα στο χρόνο διενέργειας αυτών, σχετική βεβαίωση από την αρμόδια Στρατιωτική Σχολή, στην οποία αναγράφεται και ο κωδικός αριθμός του Υπουργείου Παιδείας του υποψηφίου. Σε περίπτωση που οι προκαταρκτικές εξετάσεις των Στρατιωτικών Σχολών διενεργούνται σε μεταγενέστερο χρόνο, η εν λόγω βεβαίωση προσκομίζεται το αργότερο τη μεθεπόμενη της ολοκλήρωσης της διαδικασίας στη Στρατιωτική Σχολή. Όσοι προσκομίζουν βεβαίωση, ότι κρίθηκαν ικανοί για τις ανωτέρω Στρατιωτικές Σχολές, θεωρούνται αυτοδικαίως ΙΚΑΝΟΙ και για τις Αστυνομικές Σχολές. Υποψήφιοι που κρίθηκαν ΜΗ ΙΚΑΝΟΙ για τις Αστυνομικές Σχολές, από τις αρμόδιες Επιτροπές των προκαταρκτικών εξετάσεων της Ελληνικής Αστυνομίας, δεν μπορούν να προσκομίσουν βεβαίωση Στρατιωτικής Σχολής». Η μέσα σε «» παρ. 8 αντικαταστάθηκε ως άνω από την παρ. 2 του άρθρ. 2 του Π.Δ. 34/7-12 Φεβρ. 1996 (ΦΕΚ Α΄ 24). Αποκλεισμός υποψηφίων – Αποτέλεσμα εξετάσεων Άρθρ.6.-1.Οι υποψήφιοι που δεν κρίνονται ικανοί σε κάποια από τις προκαταρκτικές δοκιμασίες, δεν συνεχίζουν την εξέτασή τους στις υπόλοιπες. για αυτούς το αποτέλεσμα της εξέτασης ανακοινώνεται με τοιχοκόλληση σχετικού πίνακα στα εξεταστικά κέντρα. 2.Οι υποψήφιοι που δε θα παρουσιασθούν, με την επιφύλαξη των διατάξεων της παρ. 8 του προηγουμένου άρθρου, ή θα διακόψουν σε οποιοδήποτε στάδιο των προκαταρκτικών εξετάσεων ή δεν θα κριθούν ικανοί δεν έχουν δικαίωμα συμμετοχής στην επιλογή για τις Αστυνομικές Σχολές κατά την έκδοση των αποτελεσμάτων από το Υπουργείο Εθνικής Παιδείας και Θρησκευμάτων και θεωρείται, ότι δεν έχουν δηλώσει αυτές. 3.Με βάση τα αποτελέσματα των ανωτέρω εξετάσεων οι αρμόδιες Επιτροπές αποφαίνονται με απόφασή τους, που λαμβάνεται με απλή πλειοψηφία, για την ικανότητα ή μη των υποψηφίων, χωρίς να τους βαθμολογούν και συντάσσουν πίνακες ικανών και μη ικανών προς κατάταξη, οι οποίοι υποβάλλονται στη Διεύθυνση Αστυνομικού Προσωπικού του Υπουργείου Δημόσιας Τάξης. Στους πίνακες αναγράφεται και κωδικός από το δελτίο εξεταζομένου του υποψηφίου. 4.Η Διεύθυνση Αστυνομικού Προσωπικού με τη βοήθεια της Διεύθυνσης Πληροφορικής συντάσσει πίνακες ικανών κατά κατηγορία και κατ’ αλφαβητική σειρά, στους οποίους συμπεριλαμβάνονται και όσοι κρίθηκαν ικανοί στις προκαταρκτικές εξετάσεις των Στρατιωτικών Σχολών και προσκόμισαν τη σχετική βεβαίωση. Οι πίνακες κυρώνονται από τον Αρχηγό της Ελληνικής Αστυνομίας και αποστέλλονται στο Υπουργείο Εθνικής Παιδείας και Θρησκευμάτων για την επεξεργασία και έκδοση των αποτελεσμάτων. Κατάταξη επιλεγομένων Άρθρ.7.-1.Οι υποψήφιοι που περιλαμβάνονται στους πίνακες επιτυχόντων των Σχολών Αστυφυλάκων και Αξιωματικών του Υπουργείου Εθνικής Παιδείας και Θρησκευμάτων κατατάσσονται στην Ελληνική Αστυνομία, ως δόκιμοι Αστυφύλακες ή δόκιμοι Υπαστυνόμοι, αντίστοιχα, με ονομαστική διαταγή του Αρχηγού της Ελληνικής Αστυνομίας, αφού δώσουν τον προβλεπόμενο όρκο. 2.Η κατάταξη γίνεται στην Αστυνομική Διεύθυνση ή Διεύθυνση Αστυνομίας, σε υπηρεσίες των οποίων οι υποψήφιοι είχαν υποβάλει τα δικαιολογητικά. Με τη διαταγή κατάταξης καθορίζεται η ημερομηνία κατάταξης καθώς και η ημερομηνία παρουσίασης στις Σχολές για την έναρξη της εκπαίδευσης. 3.Οι Υπηρεσίες στις οποίες γίνεται η κατάταξη, μετά τη λήψη της διαταγής κατάταξης, ενεργούν ως εξής: α)Ειδοποιούν, με αποδεικτικό, μέσω των κατά τόπους Αστυνομικών Τμημάτων, τους υποψήφιους που καλούνται για κατάταξη να μεταβούν σε αυτές την καθορισμένη με την διαταγή του Αρχηγού  (Μετά τη σελ. 24,8412) Σελ.  24,8413 Τεύχος 1335 Σελ. 23 Σχολές Σωμάτων Ασφαλείας 4.Α.η.34   764 ημερομηνία, προσκομίζοντας και τα δικαιολογητικά της παρ. 2 του άρθρ. 3 του παρόντος.  «β. Ενεργούν αμέσως δακτυλοσκόπηση των υποψηφίων δια των Γραφείων Εγκληματολογικών Ερευνών (Γ.Ε.Ε.) ή εξειδικευμένου στη λήψη των αποτυπωμάτων προσωπικού και υποβάλλουν τα δακτυλοσκοπικά δελτία εις διπλούν στη Διεύθυνση Εγκληματολογικών Ερευνών με συγκεντρωτική κατάσταση – χωριστά για άνδρες και γυναίκες – αφού προηγουμένως ενεργηθεί σχετικός έλεγχος στο αρχείο των οικείων Γραφείων Εγκληματολογικών Ερευνών. Η Διεύθυνση Εγκληματολογικών Ερευνών, αποστέλλει πριν από την ημερομηνία κατάταξης τις απαντήσεις της στις ανωτέρω Υπηρεσίες. γ. Προβαίνουν στην κατάταξη των παρουσιαζομένων, εφόσον από τα προσκομιζόμενα δικαιολογητικά και τη δακτυλοσκοπική εξέταση δεν προκύπτει κώλυμα κατάταξης, συντάσσοντας για κάθε έναν από τους κατατασσόμενους πρακτικό κατάταξης και ορκωμοσίας καθώς και φύλλο Μητρώου και αναφέρουν αμέσως στη Διεύθυνση Αστυνομικού Προσωπικού του Υπουργείου Δημόσιας Τάξης τα ονοματεπώνυμα των καταταγέντων και των μη καταταγέντων για οποιονδήποτε λόγο». Τα μέσα σε «» εδάφ. β και γ αντικαταστάθηκαν ως άνω από το άρθρ. 3 του Π.Δ. 34/7-12 Φεβρ. 1996 (ΦΕΚ Α΄ 24). δ) Υποβάλλουν, ακολούθως, στην ίδια Διεύθυνση όλα τα δικαιολογητικά κατάταξης των καταταγέντων, τα πρωτότυπα των πρακτικών κατάταξης και ορκωμοσίας και τα φύλλα Μητρώου. Την υποβλητική αναφορά κοινοποιούν: (1)Στη Σχολή αστυφυλάκων ή Σχολή Αξιωματικών, κατά περίπτωση. (2)Στη Διεύθυνση Πληροφορικής του Υπουργείου Δημόσιας Τάξης. (3)Στη Διαχείριση Χρηματικού του Υπουργείου Δημόσιας Τάξης, με δύο αντίγραφα φύλλου Μητρώου. (4)Στα Στρατολογικά Γραφεία του τόπου γέννησης των καταταγέντων, με αντίγραφα πρακτικού κατάταξης και ορκωμοσίας, του φύλλου Μητρώου και του φύλλου πορείας για τη Σχολή Αστυφυλάκων ή Αξιωματικών, κατά περίπτωση. (5)Στη Διεύθυνση Οικονομικών του Υπουργείου Δημόσιας Τάξης, με αντίγραφα του πρακτικού κατάταξης και ορκωμοσίας και του φύλλου Μητρώου, για την ενημέρωση των οικείων Ασφαλιστικών Ταμείων. Σελ.  24,8414 Τεύχος 1335 Σελ. 24 (6)Στα οικεία Τμήματα Ασφαλείας, με τα δελτία ταυτότητας των καταταγέντων. ε)Χορηγούν στους καταταγέντες φύλλο πορείας για τη Σχολή Αστυφυλάκων ή Αξιωματικών, κατά περίπτωση, προς εκπαίδευση. στ)Επιστρέφουν στους μη καταταγέντες για οποιοδήποτε λόγο τα δικαιολογητικά τους, πλην αυτών που συνέταξε η Υπηρεσία. 4.Με αιτιολογημένη απόφαση του Αρχηγού της Ελληνικής Αστυνομίας, που κοινοποιείται στους ενδιαφερόμενους, διαγράφονται από τον πίνακα επιτυχόντων οι υποψήφιοι που: α)Διαπιστώνεται ότι στερούνται έστω και ενός προς κατάταξη προσόντος ή δεν προσέρχονται προς κατάταξη μέσα στην οριζόμενη προθεσμία. β)Παραιτούνται πριν από την είσοδό τους στη Σχολή. Ως παραίτηση θεωρείται και η μη παρουσίασή τους στη Σχολή, σύμφωνα με τη διάταξη της περ. α΄ του άρθρ. 101 του Π.Δ. 585/1985, όπως ισχύει κάθε φορά. 5.Για την αντικατάσταση των ανωτέρω ή όσων παραιτηθούν μέσα στο πρώτο μήνα από την κατάταταξη, αποφασίζει ο Υπουργός Δημόσιας Τάξης και αναθέτει στον Αρχηγό της Ελληνικής Αστυνομίας να καλέσει άλλους υποψήφιους, κατά δέσμη και κατηγορία, από τον πίνακα επιλαχόντων και να προβεί στην κατάταξη αυτών, σύμφωνα με την προαναφερόμενη διαδικασία. Σε καμία περίπτωση δεν είναι δυνατή η κατάταξη υποψηφίου, όταν έχει παρέλθει το ανώτατο όριο, το οποίο αποτελεί λόγο διακοπής της φοίτησης. 6.Αν οι επιλαχόντες, που ανήκουν στις ειδικές κατηγορίες, δεν καλύπτουν το καθορισμένο ποσοστό, οι θέσεις που υπολείπονται συμπληρώνονται από υποψηφίους της γενικής κατηγορίας της ίδιας δέσμης. 7.Σε περίπτωση που ισοβαθμούν υποψήφιοι και μετά την εφαρμογή των διατάξεων της παρ. 1 του άρθρ. 29 του Νόμ. 2009/1992 (Α΄ 18), η σειρά καθορίζεται με κλήρωση που διενεργείται με μέριμνα της Διεύθυνσης Αστυνομικού Προσωπικού του Υπουργείου Δημόσιας Τάξης, παρουσία των ενδιαφερομένων. 4.Α.η.34 Σχολές Σωμάτων Ασφαλείας   765 «8.Η Δ/νση Υγειονομικού τηρεί τα δελτία υγειονομικής εξέτασης των υποψηφίων, τα φύλλα απαντήσεων και τα διαγράμματα προσωπικότητας αυτών (Μ.Μ.Ρ.Ι.). Τα ανωτέρω έγγραφα καταστρέφονται μετά ένα έτος από την κατάταξη των επιλεγομένων, από τριμελή επιτροπή, η οποία συγκροτείται με διαταγή του Διευθυντή της Διεύθυνσης Υγειονομικού και συντάσσει σχετικό πρακτικό. Σε περίπτωση δικαστικής αμφισβήτησης τα ως άνω έγγραφα διατηρούνται, μέχρις ότου εκδοθεί αμετάκλητη απόφαση. 9.Όλοι οι κατατασσόμενοι στο Σώμα της Ελληνικής Αστυνομίας εγγράφονται κατ’ αλφαβητική σειρά στο Γενικό Μητρώο Σώματος, το οποίο τηρείται στη Διεύθυνση Αστυνομικού Προσωπικού του Υπουργείου Δημόσιας Τάξης. Οι εγγραφόμενοι καταχωρίζονται σε ξεχωριστή μερίδα του Βιβλίου Γενικού Μητρώου Σώματος. Οι επανακατατασσόμενοι καταχωρίζονται στη μερίδα που είχαν πριν από την απόλυσή τους. Κάθε μερίδα περιλαμβάνει τα ακόλουθα στοιχεία: α)Στοιχεία ταυτότητας. β)Προϋπηρεσία στο Στρατό. γ)Κατάταξη στην Ελληνική Αστυνομία. δ)Ονομασία σε μόνιμο. ε)Αναγνώριση προϋπηρεσίας σε δημόσιες υπηρεσίες. στ)Προαγωγές. ζ)Μετάταξη σε Υπηρεσία Γραφείου. η)Μετάταξη σε κατάσταση μόνιμης διαθεσιμότητας. θ)Αυθαίρετη απουσία. ι)Προσωρινή κράτηση – Φυλάκιση – Αποφυλάκιση. ια)Ποινές αργίας με απόλυση, πρόσκαιρη παύση, διαθεσιμότητα και θέση εκτός Υπηρεσίας. ιβ)Μακριές αναρρωτικές άδειες. ιγ)Άδειες για ημεδαπή και αλλοδαπή άνευ αποδοχών. ιδ)Απόλυση – Αποστρατεία – Απόταξη – Επανακατάταξη και επαναφορά στην ενέργεια. ιε)Ανάκληση στην ενέργεια από την εφεδρεία. ιστ)Θάνατος. ιζ)Κάθε μεταβολή που προβλέπεται από ειδικές διατάξεις». Οι μέσα σε «» παρ. 8 και 9 προστέθηκαν από την παρ. 3 άρθρ. 3 του Π.Δ. 34/7-12 Φεβρ. 1996 (ΦΕΚ Α΄ 24). Μονιμοποίηση αστυφυλάκων Άρθρ.8.-Οι διατάξεις των άρθρ. 12 έως 17 του Π.Δ. 496/1987 (Α΄ 229), που αφορούν τη μονιμοποίηση αστυφυλάκων γενικών καθηκόντων, δεν εφαρμόζονται για όσους κατατάσσονται με το σύστημα των Γενικών Εξετάσεων, σύμφωνα με τις διατάξεις του Νόμ. 2226/1994 και του παρόντος διατάγματος. ΚΕΦΑΛΑΙΟ Γ΄ ΑΣΤΥΝΟΜΙΚΟΙ ΥΠΟΨΗΦΙΟΙ ΑΞΙΩΜΑΤΙΚΟΙ Προσόντα αστυνομικών υποψηφίων δοκίμων Υπαστυνόμων Άρθρ.9.-Δικαίωμα συμμετοχής στις Γενικές Εξετάσεις για τη Σχολή  Αξιωματικών έχουν οι Αστυφύλακες, Αρχιφύλακες και Ανθυπαστυνόμοι που: α)Δεν υπερβαίνουν το 35ο έτος της ηλικίας τους κατά την 31η Δεκεμβρίου του έτους διενέργειας των εξετάσεων. Το ανωτέρω όριο ηλικίας μειώνεται κάθε χρόνο διενέργειας των εξετάσεων, κατά ένα έτος, μέχρι να φθάσει τελικά στο 30ο έτος. β)Είναι κάτοχοι τίτλου σπουδών που τους επιτρέπει τη συμμετοχή σε εξετάσεις για την εισαγωγή στα Α.Ε.Ι. της χώρας. γ)Έχουν υγεία και άρτια σωματική διάπλαση, διαπιστούμενη από την αρμόδια υγειονομική επιτροπή, σύμφωνα με τις διατάξεις που ισχύουν κάθε φορά. δ)Έχουν ευμενή πρόταση των ιεραρχικά προϊσταμένων τους ότι έχουν τα απαιτούμενα προσόντα και διαγωγή. Δικαιολογητικά υποψηφίων Άρθρ.10.-1.Οι αστυνομικοί που επιθυμούν να συμμετάσχουν στις Γενικές Εξετάσεις πρέπει αφενός μεν να υποβάλουν Μηχανογραφικό Δελτίο στο αρμόδιο Λύκειο της περιοχής, όπου υπηρετούν και αφετέρου να υποβάλουν στις Υπηρεσίες τους, που διοικούνται από Αξιωματικούς, μέσα στην προθεσμία που ορίζεται στην προκήρυξη, τα εξής δικαιολογητικά: α)Αίτηση συμμετοχής. β)Υπεύθυνη δήλωση του άρθρ. 8 του Νόμ. 1599/1986, ότι έχουν υποβάλλει Μηχανογραφικό Δελτίο. Στην ίδια δήλωση αναφέρουν αν υπάγονται στις ειδικές κατηγορίες του άρθρ. 42 του Νόμ. 1481/1984, αν επιθυμούν να κάνουν χρήση του σχετικού δικαιώματος και δεν έχουν κάνει χρήση αυτού για την εισαγωγή τους σε άλλη Σχολή, συνοδευόμενη από τα δικαιολογητικά του άρθρ. 3 παρ. 1 εδάφ. στ΄ του παρόντος διατάγματος. Έλεγχος και υποβολή δικαιολογητικών – Προτάσεις ικανότητας υποψηφίων. Άρθρ.11.-1.Οι Υπηρεσίες που δέχονται τα δικαιολογητικά συμμετοχής των υποψηφίων στις εξετάσεις: α)Ελέγχουν αυτά για την ακρίβεια, την πληρότητα, την ορθή σύνταξη και την εμπρόθεσμη υποβολή τους. (Μετά τη σελ. 24,8414) Σελ.  24,8415 Τεύχος 1335 Σελ. 25 Σχολές Σωμάτων Ασφαλείας 4.Α.η.34   766 β)Συντάσσουν για κάθε υποψήφιο πρόταση ικανότητας συμμετοχής στις εξετάσεις, λαμβάνοντας υπόψη την υπηρεσιακή απόδοση, το ζήλο και το ενδιαφέρον για την υπηρεσία, την πειθαρχικότητα και διαγωγή. Για τη σύνταξη των προτάσεων ικανότητας και τη γνωμάτευση σ’ αυτές εφαρμόζονται ανάλογα οι διατάξεις για τη σύνταξη των εκθέσεων ικανότητας. Κάθε σχετική αμφιβολία αίρεται με διαταγή του Αρχηγού. γ)Υποβάλλουν, μέσα στην οριζόμενη  με την προκήρυξη προθεσμία, τα δικαιολογητικά και τις προτάσεις ικανότητας στις οποίες επισυνάπτεται αντίγραφο του ατομικού βιβλιαρίου των υποψηφίων Α΄ και Β΄ μέρους, εξαιρουμένων των αδειών, μεταθέσεων και μετακινήσεων, στις άμεσα προϊστάμενες Αστυνομικές Διευθύνσεις ή Διευθύνσεις Αστυνομίας, Ασφάλειας, Τροχαίας ή προς αυτές εξομοιούμενες Υπηρεσίες. Δικαιολογητικά που υποβάλλονται μετά την οριζόμενη στην προκήρυξη προθεσμία δεν γίνονται δεκτά. 2.Οι Υπηρεσίες της παρ. 1 εδάφ. γ΄ του παρόντος άρθρου: α)Μεριμνούν για τη συμπλήρωση ή διόρθωση τυχόν ελλείψεων ή σφαλμάτων στα δικαιολογητικά. β)Υποβάλλουν στην αρμόδια Διεύθυνση του Υπουργείου Δημόσιας Τάξης και μέσα στην οριζόμενη από την προκήρυξη προθεσμία: (1)Συγκεντρωτικές ονομαστικές καταστάσεις, με αλφαβητική σειρά και σε δύο αντίτυπα, των υποψηφίων που κρίνονται ομόφωνα ως ικανοί για συμμετοχή στις εξετάσεις. Όμοιες συγκεντρωτικές καταστάσεις υποβάλλονται για τους υποψηφίους οι οποίοι: (α)Υπέβαλαν δικαιολογητικά που δεν είναι πλήρη και κανονικά. (β)Ανήκουν σε ειδική κατηγορία από τις αναφερόμενες στο άρθρ. 42 του Νόμ. 1481/1984. (2)Συγκεντρωτικές ονομαστικές καταστάσεις, με αλφαβητική σειρά και σε δύο αντίτυπα, μαζί με όλα τα δικαιολογητικά των υποψηφίων που κρίνονται ομόφωνα ως μη ικανοί για συμμετοχή στις εξετάσεις ή για την ικανότητα των οποίων υπάρχει διαφωνία. Πίνακες ικανών και αποκλειστέων υποψηφίων Άρθρ.12.-1.Ο Αρχηγός της Ελληνικής Αστυνομίας, μετά τη συγκέντρωση όλων των απαιτούμενων στοιχείων: α)Αποφασίζει οριστικώς για κάθε περίπτωση, για τη συμμετοχή ή όχι στις Γενικές Εξετάσεις των υποψηφίων που κρίνονται από τους ιεραρχικά προϊσταμένους τους ομόφωνα ως μη ικανοί ή για την ικανότητα των οποίων υπάρχει διαφωνία. Σελ.  24,8416 Τεύχος 1335 Σελ. 26 Για τον αποκλεισμό υποψήφιου από τις εξετάσεις λαμβάνεται υπόψη η διάπραξη πειθαρχικού παραπτώματος, εφόσον τούτο μαρτυρεί προφανή διαφθορά χαρακτήρα ή αναξιοπρεπή διαγωγή ή αδιαφορία ή βαρειά αμέλεια περί την εκτέλεση των υπηρεσιακών καθηκόντων και η καθέξη διάπραξη πειθαρχικών παραπτωμάτων. β)Καταρτίζει πίνακες ικανών υποψηφίων για τη συμμετοχή στις εξετάσεις και αποκλειστέων από αυτές. γ)Κοινοποιεί τους πίνακες αυτούς, με διαταγή του, στις Υπηρεσίες της Ελληνικής Αστυνομίας. 2.Οι πίνακες ικανών αποστέλλονται εγκαίρως στο Υπουργείο Εθνικής Παιδείας και Θρησκευμάτων. Υγειονομική εξέταση αστυνομικών υποψηφίων δοκίμων Υπαστυνόμων. Άρθρ.13.-1.Οι αστυνομικοί υποψήφιοι, οι οποίοι επιλέγησαν για τη Σχολή Αξιωματικών της Αστυνομικής Ακαδημίας, υποβάλλονται με μέριμνα αυτής, μετά την έκδοση των αποτελεσμάτων από το Υπουργείο Εθνικής Παιδείας και Θρησκευμάτων και πριν κληθούν για φοίτηση, σε υγειονομικές εξετάσεις ενώπιον της αρμόδιας Ανωτάτης Υγειονομικής Επιτροπής (Α.Υ.Ε.), σύμφωνα με τα οριζόμενα στις διατάξεις για την Υγειονομική Υπηρεσία της Ελληνικής Αστυνομίας. 2.Όσο από αυτούς κριθούν ως μη ικανοί δεν καλούνται για φοίτηση και θεωρούνται αποτυχόντες. Για τη συμπλήρωση των κενών θέσεων καλούνται άλλοι υποψήφιοι από τον πίνακα επιλαχόντων. 4.Α.η.34 Σχολές Σωμάτων Ασφαλείας   767 3.Ειδικά οι γυναίκες που κρίνονται μη ικανές λόγω κύησης ή λοχείας εισάγονται για φοίτηση στη Σχολή Αξιωματικών, είτε στην ίδια εκπαιδευτική περίοδο , με τους περιορισμούς της διάταξης της παρ. 8 του άρθρ. 33 του Π.Δ. 585/1985, όπως ισχύει κάθε φορά, είτε στην επόμενη, εφόσον κριθούν ικανές από την Α.Υ.Ε. και δεν απώλεσαν τα απαιτούμενα προσόντα, εκτός του ορίου ηλικίας. Αν στην τελευταία περίπτωση συντρέχει νέα κύηση ή λοχεία, εισάγονται για φοίτηση στη σχολή, το αργότερο την αμέσως επόμενη εκπαιδευτική περίοδο εφόσον κριθούν ικανές σύμφωνα με τα ανωτέρω. Μετά την αποφοίτησή τους εντάσσονται, ανάλογα με τη βαθμολογία τους, στον πίνακα των συναδέλφων τους, με τους οποίους αποφοιτούν μαζί. 4.Για όσους από τους υποψηφίους πριν ονομασθούν δόκιμοι κωλύονται από την εκπαίδευση για λόγους υγείας έχουν ανάλογη εφαρμογή οι διατάξεις της παρ. 8 του άρθρ. 33 του Π.Δ. 585/1985, όπως ισχύει κάθε φορά. Είσοδος επιτυχόντων στη Σχολή Άρθρ.14.-1.Οι εισαγόμενοι παρουσιάζονται στη Σχολή εντός της προθεσμίας που καθορίζεται με τη διαταγή του Αρχηγού και φέρουν μαζί τους τα οριζόμενα είδη. Οι κριθέντες ικανοί ονομάζονται δόκιμοι Υπαστυνόμοι με διαταγή του Διοικητή της Σχολής από την επόμενη ημέρα της λήξης της υγειονομικής εξέτασης όλων των υποψηφίων. 2.Αν υποψήφιος, από την υποβολή της κατά το άρθρ. 11 του παρόντος πρότασης ικανότητας, μέχρι την προηγούμενη ημέρα της ονομασίας του ως δοκίμου Υπαστυνόμου, απώλεσε έστω και ένα από τα προβλεπόμενα από τις διατάξεις του παρόντος προσόντα, διαγράφεται από τον πίνακα επιτυχόντων με αιτιολογημένη απόφαση του Αρχηγού της Ελληνικής Αστυνομίας, που κοινοποιείται στον ενδιαφερόμενο και στην Υπηρεσία του. 3.Αν μέσα στον πρώτο μήνα από την ημερομηνία κατάταξης κενωθούν, για οποιοδήποτε λόγο, θέσεις, ο Υπουργός  Δημόσιας  Τάξης,  μετά από  πρόταση  του Διοικητή της Σχολής, αποφασίζει την εισαγωγή ισάριθμων υποψηφίων κατά σειρά επιτυχίας από τον πίνακα επιλαχόντων και σύμφωνα με τον καθοριζόμενο, κατά δέσμη και κατηγορία, αριθμό εισακτέων. 4.Δόκιμος Υπαστυνόμος που εισάγεται στη Σχολή βάσει ψευδών ή ανακριβών δικαιολογητικών, εκτός από τις τυχόν ποινικές ευθύνες που έχει, αποβάλλεται από τη Σχολή, σύμφωνα με τις διατάξεις του Κανονισμού Εκπαίδευσης. 5.Οι διατάξεις των παρ. 6 και 7 του άρθρ. 7 του παρόντος διατάγματος εφαρμόζονται ανάλογα και για τους αστυνομικούς υποψηφίους. ΚΕΦΑΛΑΙΟ Δ΄ ΜΕΤΑΒΑΤΙΚΕΣ – ΤΕΛΙΚΕΣ ΔΙΑΤΑΞΕΙΣ Μεταβατικές διατάξεις Άρθρ.15.-Κατά τις Γενικές Εξετάσεις του έτους 1996 για τη Σχολή Αξιωματικών μπορούν να συμμετάσχουν και οι αστυνομικοί που δεν υπερβαίνουν το 36ο έτος της ηλικίας τους κατά την 31ην Δεκεμβρίου του έτους διενέργειας των εξετάσεων. Γενικές διατάξεις Άρθρ.16.-Οι διατάξεις του παρόντος διατάγματος εφαρμόζονται για όσους κατατάσσονται με το σύστημα των γενικών εξετάσεων, σύμφωνα με τις διατάξεις του Νόμ. 2226/1994. Έναρξη ισχύος Άρθρ.17.-Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.                           (Μετά τη σελ. 24,8416) Σελ.  24,84161 Τεύχος 1335 Σελ. 27 Σχολές Σωμάτων Ασφαλείας 4.Α.η.34   768 4.Α.η.34 Σχολές Σωμάτων Ασφαλείας   769